Ur yezh virvidik    Ar brezhoneg evel yezh kelenn  Meur a wech, adal an XIXvet kantved, e voe klasket lakaat ar Stad da  gemer e kont choant ar bobl e vefe kelennet ar brezhoneg er skolioù. A-enep e savas an Deskadurezh Stad bep tro. O welet kement-se e voe savet ar skolioù Diwan, skolioù zo ar brezhoneg o yezh kelenn pennañ, gant tud skolidi. E 1977 e oa bet digoret ar skol gentañ. Da heul berzh ar skolioù-se e voe digoret klasoù divyezhek en deskadurezh publik (1982) ha prevez (1991).  E distro-skol 2009 e oa bet tizhet 13.000 bugel skoliataet e brezhoneg, en ur gontañ an holl hentadoù (Diwan, publik, prevez). Diorren an  hentadoù divyezhek eo unan eus palioù kentañ politikerezh yezh ar Chuzul-rannvro.  A-hend-all e oa e-tro 15.000 skoliad och heuliañ kentelioù brezhoneg e 1999.